
DR.30.6.2008 3 

 

 
program pembelajaran kepada kanak-kanak jalanan daripada NGO berikut iaitu Persatuan 
Perkhidmatan Kebajikan Taman Asuhan Kanak-kanak Sabah, Persatuan Bulan Sabit 
Merah Cawangan Sabah, Persatuan Kebajikan Kanak-kanak Negeri Sabah dan juga Seri 
Murni Crisis Centre.  Terima kasih Tuan Yang di-Pertua. 

Datuk Bung Moktar bin Radin [Kinabatangan]:  Terima kasih Tuan Yang di-
Pertua.  Yang Berhormat, saya tidak nampak ada keberkesanannya di antara Kementerian 
Pembangunan Wanita, Keluarga dan Masyarakat Persekutuan dengan kebajikan di Sabah.  
Dua-dua nampaknya menunjuk siapa yang lebih berfungsi sebab Yang Berhormat tahukah 
budak-budak yang di jalanan ini membesar di jalan raya?  Mereka berpotensi menjadi 
kumpulan gengster, menjadi perompak, menjadi penyamun, menjadi perogol, penagih 
dadah dan mereka tidak ada hala tuju.   

Ini saya lihat bercanggah dengan piagam Bangsa-bangsa Bersatu di mana 
kerajaan dalam sesebuah negara itu harus bertanggungjawab melihat kebajikan budak-
budak jalanan ini walau dari mana mereka sekalipun, tetapi saya nampak kerajaan gagal 
melaksana tanggungjawab.  Jadi apakah kementerian ini akan mampukah ke arah ini sebab 
kita tidak mahu 10 tahun akan datang, kumpulan ini membesar dan menjadi ancaman 
kepada keselamatan anak bangsa kita.  Terima kasih Tuan Yang di-Pertua. 

Puan Noriah Kasnon:  Tuan Yang di-Pertua, terima kasih Yang Berhormat 
Kinabatangan.  Sebenarnya antara Kerajaan Persekutuan dan juga kerajaan negeri tidak 
ada saling bersaing, Yang Berhormat, tetapi kita saling bekerjasama.  Negara Malaysia 
memang telah meratifikasi konvensyen dengan izin, Convention On The Rights Of Children 
sejak tahun 1995 lagi dan memang menjadi tanggungjawab negara untuk memberi 
perlindungan, pemeliharaan dan juga melihat kepada keselamatan dan kesejahteraan 
setiap kanak-kanak tanpa mengira sama ada mereka warganegara ataupun kanak-kanak 
jalanan yang tidak bernegara ini.   

Untuk satu tindakan yang lebih komprehensif, Yang Berhormat, sebab kita 
maklum bahawa setakat hari ini tidak ada satu data yang tepat untuk menggambarkan 
bilangan sebenar kanak-kanak jalanan yang terdapat di Sabah ini khususnya, maka dengan 
itu kementerian ataupun kerajaan telah meluluskan satu kajian kebajikan kanak-kanak 
jalanan, khususnya di Sabah yang akan dilaksanakan oleh pihak Universiti Malaysia Sabah 
(UMS) dan lengkap dengan satu sistem pengurusan maklumat iaitu penyimpanan profil 
setiap kanak-kanak bercirikan sistem biometrik seperti yang dilaksanakan kepada PATI , 
Tuan Yang di-Pertua dan kajikan kebajikan ini diharap akan dapat mengenal pasti bilangan 
kanak-kanak sebenar di jalanan di Sabah memperolehi bagi mewujudkan pangkalan data 
dan profil dan selepas itu kita dapat mengenal pasti masalah-masalah sosial yang timbul 
dalam menangani kanak-kanak jalanan, Tuan Yang di-Pertua.  Ianya akan mengambil 
masa untuk tempoh selama dua tahun.  Kajian bersepadu, Tuan Yang di-Pertua.  Terima 
kasih.   

 

2. Tuan Roslan bin Shaharum [Bukit Gantang] minta Menteri Pengangkutan 
menyatakan: 

(a) adakah kajian telah dibuat tentang bilangan pengguna kereta 
api akan meningkat apabila siapnya landasan berkembar; dan 

(b) berapakah kos membeli gerabak dan lokomotif kereta api 
yang bakal digunakan oleh KTM Berhad. 

Menteri Pengangkutan [Datuk Ong Tee Keat]:  Tuan Yang di-Pertua, pada 
tahun 2001, kerajaan telah menjalankan kajian keberkesanan projek landasan berkembar 
iaitu bagi sektor Seremban-Tanjung Pagar dan sektor Ipoh ke Padang Besar.  Kajian 
dijalankan merangkumi aspek ekonomi, kejuruteraan, alam sekitar dan perkara berkaitan 
perkhidmatan rel.  Berdasarkan kajian tersebut dalam tempoh 30 tahun akan datang, kadar 
peningkatan penumpang perkhidmatan antara bandar ataupun intercity, dengan izin, 
dijangka meningkat sebanyak 12.5% setahun, manakala bagi perkhidmatan barang 
dijangka meningkat sebanyak 5.6% setahun. 



program pembelajaran kepada kanak-kanak jalanan daripada NGO berikut iaitu Persatuan Perkhidmatan Kebajikan Taman Asuhan Kanak-kanak Sabah, Persatuan Bulan Sabit Merah Cawangan Sabah, Persatuan Kebajikan Kanak-kanak Negeri Sabah dan juga Seri Murni Crisis Centre. Terima kasih Tuan Yang di-Pertua. Datuk Bung Moktar bin Radin [Kinabatangan]: Terima kasih Tuan Yang di- Pertua. Yang Berhormat, saya tidak nampak ada keberkesanannya di antara Kementerian Pembangunan Wanita, Keluarga dan Masyarakat Persekutuan dengan kebajikan di Sabah. Dua-dua nampaknya menunjuk siapa yang lebih berfungsi sebab Yang Berhormat tahukah budak-budak yang di jalanan ini membesar di jalan raya? Mereka berpotensi menjadi kumpulan gengster, menjadi perompak, menjadi penyamun, menjadi perogol, penagih dadah dan mereka tidak ada hala tuju. Ini saya lihat bercanggah dengan piagam Bangsa-bangsa Bersatu di mana kerajaan dalam sesebuah negara itu harus bertanggungjawab melihat kebajikan budak- budak jalanan ini walau dari mana mereka sekalipun, tetapi saya nampak kerajaan gagal melaksana tanggungjawab. Jadi apakah kementerian ini akan mampukah ke arah ini sebab kita tidak mahu 10 tahun akan datang, kumpulan ini membesar dan menjadi ancaman kepada keselamatan anak bangsa kita. Terima kasih Tuan Yang di-Pertua. Puan Noriah Kasnon: Tuan Yang di-Pertua, terima kasih Yang Berhormat Kinabatangan. Sebenarnya antara Kerajaan Persekutuan dan juga kerajaan negeri tidak ada saling bersaing, Yang Berhormat, tetapi kita saling bekerjasama. Negara Malaysia memang telah meratifikasi konvensyen dengan izin, Convention On The Rights Of Children sejak tahun 1995 lagi dan memang menjadi tanggungjawab negara untuk memberi perlindungan, pemeliharaan dan juga melihat kepada keselamatan dan kesejahteraan setiap kanak-kanak tanpa mengira sama ada mereka warganegara ataupun kanak-kanak jalanan yang tidak bernegara ini. Untuk satu tindakan yang lebih komprehensif, Yang Berhormat, sebab kita maklum bahawa setakat hari ini tidak ada satu data yang tepat untuk menggambarkan bilangan sebenar kanak-kanak jalanan yang terdapat di Sabah ini khususnya, maka dengan itu kementerian ataupun kerajaan telah meluluskan satu kajian kebajikan kanak-kanak jalanan, khususnya di Sabah yang akan dilaksanakan oleh pihak Universiti Malaysia Sabah (UMS) dan lengkap dengan satu sistem pengurusan maklumat iaitu penyimpanan profil setiap kanak-kanak bercirikan sistem biometrik seperti yang dilaksanakan kepada PATI , Tuan Yang di-Pertua dan kajikan kebajikan ini diharap akan dapat mengenal pasti bilangan kanak-kanak sebenar di jalanan di Sabah memperolehi bagi mewujudkan pangkalan data dan profil dan selepas itu kita dapat mengenal pasti masalah-masalah sosial yang timbul dalam menangani kanak-kanak jalanan, Tuan Yang di-Pertua. Ianya akan mengambil masa untuk tempoh selama dua tahun. Kajian bersepadu, Tuan Yang di-Pertua. Terima kasih. 2. Tuan Roslan bin Shaharum [Bukit Gantang] minta Menteri Pengangkutan menyatakan: (a) adakah kajian telah dibuat tentang bilangan pengguna kereta api akan meningkat apabila siapnya landasan berkembar; dan (b) berapakah kos membeli gerabak dan lokomotif kereta api yang bakal digunakan oleh KTM Berhad. Menteri Pengangkutan [Datuk Ong Tee Keat]: Tuan Yang di-Pertua, pada tahun 2001, kerajaan telah menjalankan kajian keberkesanan projek landasan berkembar iaitu bagi sektor Seremban-Tanjung Pagar dan sektor Ipoh ke Padang Besar. Kajian dijalankan merangkumi aspek ekonomi, kejuruteraan, alam sekitar dan perkara berkaitan perkhidmatan rel. Berdasarkan kajian tersebut dalam tempoh 30 tahun akan datang, kadar peningkatan penumpang perkhidmatan antara bandar ataupun intercity, dengan izin, dijangka meningkat sebanyak 12.5% setahun, manakala bagi perkhidmatan barang dijangka meningkat sebanyak 5.6% setahun.